मैं कोई घोषणा नहीं करूंगा: CM KAMAL NATH ने कहा | MP NEWS - Bhopal Samachar | No 1 hindi news portal of central india (madhya pradesh)
मैं कोई घोषणा नहीं करूंगा: CM KAMAL NATH ने कहा | MP NEWS
छिंदवाड़ा। मुख्यमंत्री श्री कमल नाथ ने जनता को संबोधित करते हुए कहा कि मैंने तय किया है कि मैं कोई घोषणा नहीं करूंगा। अब योजनाओं का निर्माण करने वाले विभाग के अधिकारी ही योजनाओं की घोषणा करेंगे। बता दें कि कमलनाथ यहीं से सांसद हैं एवं सीएम पदग्रहण करने के बाद पहली बार छिंदवाड़ा आए हैं।
मुख्यमंत्री बनने के बाद पहली बार छिंदवाड़ा पहुँचे सीएम श्री कमल नाथ ने जिले में 237 करोड़ रु. के विभिन्न विकास कार्यों का शुभारंभ किया। मुख्यमंत्री श्री कमलनाथ ने छिंदवाड़ा में जनता को जीत का श्रेय देते हुए सबका आभार व्यक्त किया। श्री कमलनाथ ने कहा कि आपने हमें एक विश्वास दिया है।
पूर्व सीएम शिवराज सिंह को घोषणा वीर कहा जाता था
बता दें कि पूर्व सीएम शिवराज सिंह को घोषणा वीर कहा जाता था। भारत के इतिहास में शिवराज सिंह ने मुख्यमंत्री रहते हुए सबसे ज्यादा घोषणाएं की हैं। 2018 का चुनाव लड़ते समय उनकी आधी से ज्यादा घोषणाएं अधूरी थीं। कमलनाथ का मानना है कि घोषणाएं यदि पूरी ना हों तो जनता नाराज हो जाती है।
Labels: # Chhindwara # Jabalpur # Madhyapradesh # mp news # Political